**ΔΕΛΤΙΟ ΤΥΠΟΥ**

**«Λόγου και Τέχνης παίδευσις»**

***Διήμερο δράσεων αγωγής στις τέχνες του λόγου και του θεάτρου***

Το Φεστιβάλ Ολύμπου εμπλουτίζοντας τον παιδευτικό του χαρακτήρα οργανώνει το διήμερο 1 και 2 Σεπτεμβρίου 2018 εργαστηριακές δράσεις και σκηνικές παρουσιάσεις με τίτλο: **«Λόγου και Τέχνης παίδευσις»**. Στόχος του διημέρου είναι η εκπαίδευση μεγάλων και μικρών στις τέχνες του λόγου και του θεάτρου και η παρουσίαση παραστάσεων που προέκυψαν από εκπαιδευτικά προγράμματα με ομάδες παιδιών.

Στο **Αρχαίο Θέατρο του Δίου** θα παρουσιαστούν δύο θεατρικές παραστάσεις με την **«Αντιγόνη»** του Σοφοκλή από δύο μαθητικές ομάδες του Δημοτικού και του Γυμνασίου με γενικό τίτλο: **«Άωρα, αλλά έμψυχα σκηνικά εγχειρήματα: δύο μικρές Αντιγόνες»**. Οι παραστάσεις προετοιμάστηκαν σε μαθητικά εργαστήρια πολυτροπικών δραστηριοτήτων.

Η πρώτη παράσταση θα γίνει το **Σάββατο 1 Σεπτεμβρίου 2018** και **ώρα 21.00** από τη θεατρική ομάδα μαθητικού εργαστηρίου πολυτροπικών δραστηριοτήτων Κατερίνης.

Η δεύτερη παράσταση θα γίνει την **Κυριακή 2 Σεπτεμβρίου 2018** και **ώρα 21.00** από τη θεατρική ομάδα, μαθητικού εργαστηρίου πολυτροπικών δραστηριοτήτων Βροντούς.

Υπεύθυνος των θεατρικών παραστάσεων είναι ο Νίκος Γραίκος, *εκπαιδευτικός, ιστορικός της τέχνης.* Η είσοδος στις παραστάσεις είναι ελεύθερη.

Παράλληλα με τις θεατρικές παραστάσεις την **Κυριακή 2 Σεπτεμβρίου 2018** στην Αίθουσα Εκδηλώσεων του Δημοτικού Σχολείου Βροντούς και ώρες 10.45-14.00 θα πραγματοποιηθεί βιωματικό εργαστήριο με τίτλο: **«Λόγου και τέχνης παίδευσις, παιδιών σε μεγάλους».** Στο εργαστήριο παιδιά, που έχουν ασκηθεί σε θεατρικές τεχνικές, θα εμψυχώσουν ενήλικες να εκφραστούν δημιουργικά μέσα από κιναισθητικές, βιωματικές και θεατρικές δράσεις.

Υπεύθυνοι του βιωματικού εργαστηρίου είναι ο Νίκος Γραίκος, *εκπαιδευτικός και ιστορικός της τέχνης* και οΧάρης Αμανατίδης, *εκπαιδευτικός, ηθοποιός, σκηνοθέτης.* Η συμμετοχή ενηλίκων στο εργαστήριο είναι ελεύθερη και οι δηλώσεις συμμετοχής στο e-mail info@festivalolympou.gr και στα τηλέφωνα 6977.40.20.88, 23510.76041 (10.00-14.00).